text: Colla Ecologista l'Arrel: d'octubre 2019
  UN FUM D'ACTIVITATS PER AL 19 I 20 D'OCTUBRE
  Us anunciem les activitats que organitzarem o en què participarem aquest cap de setmana, perquè ens aconpanyeu per si us ve de gust. Recordeu que totes les activitats són aptes per a tots els públics i la participació és lliure.
  Dissabte 19, 9:00 hores: Manteniment del Viver Forestal (sembra de llavors, trasplantament de plançons, manteniment de ferramentes, etc...). Al carrer de Sant Antoni, núm. 26 (entrada pel local dels escoltes).
  Dissabte 19, 12:30 hores: Plantació del roure (Premi Roure Valencià 2019, concedit pel grup Compromís per Ontinyent). Al Passeig de Benarrai.
  Dissabte 19, 16:00 hores: "Com aconseguir un tapet verd i no acabar xirivia", xerrada sobre el projecte de restauracions forestals de la Colla Ecologista L'Arrel. Al Parc d'Educació Vial i Mediambiental Vall d'Albaida, dintre del marc d'unes jornades de voluntariat jovenil organitzades per la Mancomunitat de Municipis de la Vall d'Albaida que es celebren els dies 19 i 20 d'octubre.
  Diumenge 20, 18:00 hores: "Com aconseguir un tapet verd i no acabar xirivia", xerrada sobre el projecte de restauracions forestals de la Colla Ecologista L'Arrel. A Beneixama, al Centre Social, com a mesura d'acompanyament als veïns i veïnes del municipi, després de l'incendi forestal del passat mes de juliol i per a intentar vertebrar accions de voluntariat.
  Publicat per Colla Ecologista Arrel a 7:33
  ACONDICIONAMENT DEL VIVER
  Aquest dissabte 12 d'octubre, a partir de les 16:00 hores, continuarem amb les tasques d'acondicionament del viver amb la sembra de bellotes de roure de fulla petita (Quercus faginea ssp faginea). Us recordem que el viver es troba al carrer de Sant Antoni núm. 26 (entrada pel local dels escoltes).
  Adjuntem una imatge de roures plantats en el marc del nostre projecte amb l'esperança de produir-ne'm molts més que acaben embellint les nostres serralades.
  Publicat per Colla Ecologista Arrel a 3:39
  PREMI ROURE 2019
  Us anunciem que la Colla Ecologista L'Arrel ha estat guardonada amb el Premi Roure 2019 que lliura el grup Compromís per Ontinyent. La cerimònia de lliurament dels guardons es farà aquest divendres 11 d'octubre a la plaça de Santo Domingo, a partir de les 20:30 hores. Tothom està convidat. En el següent enllaç podeu veure la nota de premsa en què es fa l'anunci:
  https://ontinyent.compromis.net/2019/10/compromis-atorga-els-premis-roure-2019-a-la-colla-ecologista-larrel-i-el-jove-pilotari-ivan-dontinyent/
  Publicat per Colla Ecologista Arrel a 3:32
  EVENT A L'AMETLLA DE PALLA EN CARRÍCOLA DISSABTE DÍA 12
  El dissabte dia 12, a l'Ametlla de Palla en Carrícola, s'hi ha organitzat un acte per parlar de diversos temes com són l'ecologia, la música o la literatura amb debat posterior inclòs.
  Qualsevol persona interessada pot acudir!.
  Publicat per Colla Ecologista Arrel a 1:21
  Com be sabràs des de fa més de 25 anys l'arrel ha dut a terme diversos projectes com la reforestació de la finca de Gamellons amb espècies autòctones, el manteniment del viver forestal, la intervenció en tasques selectives de silvicultura, la recuperació del cultiu de l'horta i d'un banc de llavors tradicionals; també hem fet d'intermediaris en la cessió de terrres per a cultiu i hem organitzat la mostra de cinema de medi ambient o l'aplec ecologista del País valencià. Al mateix temps també sabràs que hem estat en tots els assumptes que han sigut motiu de defensa del territori quan aquest ha sigut agredit (stop cremes, alta tensió, parc eòlic de Sant Esteve, vessaments contaminants als nostres rius...).
  Ara tenim més reptes i projectes.
  Socis i sòcies: necessitem suport, tant a nivell personal com econòmic, i que anualment s'aporte una quota per tal de continuar sent independents i ser la veu davant el canvi climàtic que també està afectant al nostre territori.
  A continuació et detallem la manera en què queden repartides les quotes;
  Menor de 16 anys --> No pagues quota però et pots inscriure't com a soci.
  Menor de 18 anys --> 10 €/anuals.
  Major de 18 anys --> 20 €/anuals.
  Quota familiar (inclou la inscripció de tots els membres la familia , tant adults com xiquets) -->
  25 €/anuals.
  Quota lliure --> Pots aportar la quantitat que desitges.
  Punxa per replenar el formulari d'inscripció;
  https://forms.gle/B3wp5zBHhDc8qLCLA
  Publicat per Colla Ecologista Arrel a 12:37
  CAMPANYA REFORESTACIÓ 2019
  La campanya de reforestacions 2019-2020 s'iniciarà en aquest mes d'octubre i es perllongarà fins a l'inici del mes d'abril. No es plantetja un calendari determinat, sinó que les convocatòries es produiran en funció de les condicions ambientals que s'hi donen amb el pas del temps. Per la qual cosa, caldrà estar pendents del correu electrònic on es rebran les convocatòries.
  Paral·lelament al desenvolupament de les reforestacions, realitzarem tasques de manteniment del viver (al barri de l'Ermiteta, al carrer de Sant Antoni) on, especialment en els mesos de tardor i hivern, s'hi acumula la major part del treball, per coincidir amb els moments de sembra de llavors i de trasplantament de plançons a recipients més grans.
  En aquest sentit, aquest dissabte 5 d'octubre, a partir de les 16:00 hores, quedarem per a replegar llavors (roure de fulla petita i servera), per a la qual cosa, ens trobarem a la plaça de la Coronació (el barranquet).